Infoboks New York City FC - FC Cincinnati Major League Soccer samlet tabel (27/09) YouBet 1,44 4,40 6,80 Oddset 1,45 4,30 6,20

Danni König har efter en meget succesfuld sæson forlænget med MLS-bejlerne Cincinnati FC, men alt tyder på, at angriberen tager hjem til Danmark om et år, fastslår han.

Danni König blev i maj byttet fra Oklahoma til Cincinnati FC i den amerikanske USL, og det har den 31-årige angriber på ingen måde haft grund til at fortryde.

König har scoret flittigt og nåede med sit nye hold hele vejen til semifinalerne i pokalturneringen US Open, hvor MLS-holdet New York Red Bulls skulle bruge forlænget spilletid for at eliminere Cincinnati.

Nu har den tidligere FCV- Randers- og Brønshøj-spiller så også forlænget frem til udgangen af 2018, men det er ikke sket uden grundige overvejelser.

- Jeg har aldrig været i tvivl om stedet, for det er uden tvivl det fedeste sted, jeg har været i min karriere, så rent fodboldmæssigt men også økonomisk har det ikke været noget at tænke over, siger König til bold.dk og fortsætter:

- Men familiemæssigt har der været overvejelser. Mine børn er ved at blive store, og min ældste datter skal i skole nu, så familien tager hjem til Danmark, mens jeg bliver herovre et år.

- Klubben tilbød mig to år, men der skal rigtig, rigtig, rigtig meget til, hvis jeg skal blive herovre mere end det ene år. Hvis du havde spurgt mig for to år siden, om jeg ville overveje at spille i et andet land end hvor min familie er, ville jeg sige nej uden betænkningstid.

- Men det er svært at forudsige og planlægge den her slags ting, og man skal aldrig sige aldrig. Som udgangspunkt skal jeg dog helt sikkert tilbage til familien om et år.

FC Cincinnati har USL's suverænt højeste tilskuertal med godt 21.000 i snit per hjemmekamp, og den enorme fodboldinteresse i byen har bragt klubben helt frem i feltet af bejlere til MLS.

- Jeg ved, klubben presser på for at komme med i MLS allerede i 2019, så hvis jeg har et vildt år, og klubben kommer med i MLS, skal man selvfølgelig ikke udelukke helt, at jeg bliver længere. Men som sagt; der skal ske noget meget vildt, hvis jeg blive længere det her ene år, siger König.

MLS forventes onsdag at offentliggøre hvilke to byer, der fra 2020 er hjemsted for de nyeste klubber i ligaen. Cincinnati er én af fire finalister.

mikael@bold.dk